Obični gnu
Obični gnu (Connochaetes taurinus) je jedna od vrsti gnuova i velikih antilopa. Sisavac je iz reda papkara (lat. Artiodactyla) i porodice šupljorogih goveda (lat. Bovidae).

Areal običnog gnua obuhvaća veći broj država kao što su: Zambija, Zimbabve, Južnoafrička Republika, Angola, Kenija, Tanzanija, Mozambik, Bocvana, Namibija i Svaziland. Vrsta je izumrla u Malaviju.

Mužjaci mogu narasti do 145 cm u visini ramena i postići tjelesnu masu od preko 275 kg. Mogu živjeti više od 20 godina. Mladunci se rađaju svijetlije obojane kože, a odraslu obojenost dobivaju u dobi od 9 tjedna. Mužjaci obilježavaju svoj teritorij pomoću mirisa i na druge načine. Obični gnu je snažna životinja, s prepoznatljivom robustnom njuškom. Graciozno korača na relativno tankim nogama i živi u krdima. U mužjaka, rogovi mogu biti dugi gotovo 90 cm, dok su kod ženki oko pola dužine rogova mužjaka.

Najveći broj običnih gnua žive u Serengetiju te broje više od milijun jedinki. Oni su glavni plijen za lavove, hijene i krokodile. Staništa ove vrste su: šume, savane i niska travnata vegetacija.

Izvori

Vanjske poveznice 
Ostali projekti

Gnuovi